钦定古今图书集成/理学汇编/文学典/第097卷 > 朱应祥
## 钦定古今图书集成/理学汇编/文学典/第097卷 > 朱应祥

按《松江府志》：“应祥，字岐凤，其先凤凰山人，后居府城。
生有异质，秀眉广口，双瞳炯然。徐主事观家多藏书，
尽出借之，于是学益闳富，大篇长什，肆笔立成。书兼
数家，遒劲有法度，尤长于题壁。同时常熟桑民怿、杭州张天锡，并以文名。一日游西湖，即席赋二律，天锡
为之阁笔。为人豪迈阔略，不为细谨，累举不第。成化”
丁酉，始以岁贡荐南畿上春官，复不利，遂放意文酒。
著高士巾，衣鹤氅衣，与张友山诸人相应和。未几卒。
诸子皆不学，所著述多散失，惟《凤山稿》数十篇仅存。